
Oamenii studiază, muncesc, călătoresc, se căsătoresc, au copii, au o meserie, au dorințe... 
Dar dacă îi întrebaţi: “Vă simțiți fericiți, mulțumiți?” ei vor răspunde că în ciuda ocupaţiilor şi 
posesiunilor lor ei simt tot timpul că le lipseşte ceva. Şi ce le lipseşte? Gustul, foarte simplu, 
gustul lucrurilor, acest element subtil, misterios, care orice aţi face, vă dă fericirea şi 
plenitudinea. Din momentul când posedați acest element, chiar şi ocupațiile cele mai 
nesemnificative vă procură bucurie, pentru că acest element transformă totul. 

Să luăm un exemplu. Un tânăr îşi face studiile, munceşte, dar găseşte că viaţa nu are 
nimic extraordinar, nimic nu-l însuflețeşte, totul îl lasă indiferent. Dar iată că într-o bună zi se 
îndrăgosteşte de o fată drăguță şi totul s-a schimbat: florile, păsările, soarele, stelele, totul îi 
vorbeşte. În realitate, lumea nu s-a schimbat; ci el posedă în interior un element nou care 
înfrumuseţează totul. Dar dacă i se întâmplă să-şi piardă dragostea, dacă acea fată îl dezamăgeşte 
sau îl trădează, lumea redevine ternă: soarele străluceşte dar el nu îl mai vede. În timp ce înainte, 
chiar dacă ploua sau ningea, el era în paradis, nu simţea nici privaţiunile nici injuriile, mergea pe 
străzi fericit şi dilatat, el era poet, muzician, totul i se părea minunat, pentru că acest element care 
se numeşte dragoste era prezent pentru a înfrumuseța totul. 

Cunoaştem aceste fenomene, dar foarte puţini oameni s-au oprit asupra lor pentru a trage 
o adevărată învățătură. Dragostea înfrumuseţează totul. Dar fără a fi îndrăgostit de un bărbat 
sau de o femeie (cu care riscăm oricând decepţii), nu ar fi posibil să găsim acel element care 
transformă viața? Ba da, şi dacă v-am dat acest exemplu a fost doar pentru a vă face să înțelegeți 
că dacă dragostea e capabilă să vă facă să vă schimbaţi viziunea asupra lucrurilor, senzația 
asupra lucrurilor, există desigur şi alte elemente care sunt capabile de a o face. Dacă credeţi că 
Iniţiaţii au recurs numai la dragoste, ca şi poeţii, muzicienii, artiştii, care îşi imaginează că 
trebuie să fi îndrăgostit pentru a avea subiecte de inspirație, şi care fac apoi tot felul de nebunii, 
vă înşelați. Nu, Iniţiaţii care s-au aplecat asupra acestei probleme au descoperit că se poate merge 
mai departe, mai sus, pentru a găsi inspiraţia şi plenitudinea într-un element stabil, etern, pe care 
nu-l putem pierde odată ce am ajuns să ne bucurăm de el. Acest element e o particulă subtilă, 
imponderabilă, dar când ea intră în inima, în sufletul uman, ea lărgeşte fiecare lucru la 
dimensiunile universului. Pentru a-l obţine, trebuie să muncim mult timp, să ne rugăm şi să 
medităm, dar când vine să se instaleze, el transformă totul. 

Evident, dragostea poate fi un mijloc de a-l obține. Să presupunem că iubiți o 
încântătoare tânără: grație a tot ce vă inspiră, ea poate să vă ajute să găsiți acest element, dar nu 
în ea îl veţi găsi. Şi chiar poezia, chiar muzica sunt adesea incapabile să vă aducă acest element. 
Am întâlnit mulți artişti care se simțeau ca în vid. Ei erau mulţumiţi atât cât le stătea în puterea 
lor, dar simțeau că ceva le lipseşte. În timp ce aceia care au căutat foarte sus, până pe culmea 
universului, şi care au reuşit să capteze acest element, reuşesc să triumfe în toate condiţiile în 
care viața poate să îi pună. 

Nu căutați deci niciodată fericirea nici soluţiile problemelor voastre în planurile 
inferioare, pentru că nu îi este dat materiei fizice nici materiei eterice să posede acest element de 
care sufletul şi spiritul au nevoie. Trebuie să mergeţi să îl căutaţi foarte sus, să îl cereți şi să îl 
reclamaţi foarte sus. Acolo îl veţi găsi. 

Hrana şi băuturile nu vă pot aduce decât ceea ce vă pot aduce; dacă nu sunteți sănătoşi, 
nu puteţi să vă bucuraţi de ceea ce mâncaţi şi beţi. E nevoie deci de acest element, sănătatea, 
pentru a da savoare hranei. Dacă sunteţi numai un pic răcit, nu mai aveţi nici gust nici miros şi 


totul devine insipid. Hrana este ceea ce este, piscinele, maşinile, banii sunt ceea ce sunt, dar 
trebuie cel puţin să fii sănătos pentru a le aprecia. Acest element care se numeşte sănătate 
schimbă deci multe lucruri. Şi, în mod asemănător, dacă nu aveţi dragoste, dacă nu aveți 
inteligenţă, nici o hrană, nici o posesiune, nici o activitate nu vă va putea aduce în plus decât o 
satisfacție materială. 

Să studiem acum dragostea. Când iubiţi pe cineva, el este pentru voi o ființă excepțională, 
un geniu, un înger; iar când nu îl mai iubiţi, dintr-o dată el devine un demon. Un element a 
dispărut din voi. Vedeţi: un element! Şi astfel unii pretind că sunt chimişti, cu toate că nu cunosc 
existenţa unei alte chimii, chimia spirituală, care explică toate fenomenele care se produc în om. 
Chimiştii explică aceste fenomene prin elemente materiale. Nu, trebuie să le explicăm cu ajutorul 
chimiei spirituale care este la originea tuturor fenomenelor; numai astfel vom putea studia 
cealaltă chimie. Dar nu ştim încă nimic despre chimia spirituală: cum produce ea, de exemplu, 
vindecări miraculoase pe care chimia oficială nu poate să le explice. Ei da, un alt element a 
intervenit, care se numeşte credință, şi bolnavul este vindecat. Această chimie este deci mai 
importantă. 

V-am mai spus, sănătatea, dragostea, lumina produc mari transformări, iar absenţa lor 
produce multe alte transformări. Dar deasupra sănătăţii, dragostei şi luminii se găseşte încă un alt 
element de care toate celelalte depind, şi acest element, care e atotputernic, e o particulă din 
Dumnezeu Însuşi. Cum să o obținem? Prin sacrificiu, renunțare, abnegaţie. 

Adesea v-am spus: “Faceţi o baie copilului, păstraţi apa murdară şi aruncaţi copilul.” 
Evident, e simbolic; copilul reprezintă elementul divin, viu, iar apa, în acest caz, este tot ceea 
ce este stagnant, murdar, poluat. Şi iată că toți aruncă copilul păstrând apa murdară. Da, pentru 
că nu se preocupă să obțină acest element divin, aceasta înseamnă că aruncă copilul. Aveţi 
dorinţa de a poseda tot felul de lucruri, e bine, dar nu ar fi mai bine să lucraţi mai întâi ca să 
obţineţi acel element care vă va da bucuria de a le poseda? Întâlnim mulţi oameni foarte bogaţi, 
dar care sunt trişti şi blazați pentru că şi-au pierdut gustul lucrurilor. Credem că totul e în 
posesiune; nu, totul e în senzaţie. Aveţi comori, dar dacă sunteți mort, cum vă veți putea bucura? 
Trebuie să fiți viu pentru a vă bucura! Dar nu ne ocupăm decât de ceea ce este mort, şi cu cât 
posedăm mai mult aceste lucruri moarte, cu atât mai puţin ne bucurăm. 

Vreţi mulți amanți, multe amante, mulți bani, multe maşini? Ei bine, ocupați-vă mai întâi 
de ceea ce, în voi, e capabil de a simţi şi de a se bucura. Ei nu, voi nu faceţi nimic pentru aceasta, 
pentru că vă cheltuiţi tot timpul căutând ce ați mai putea poseda. Dar când veți înțelege acest 
adevăr, veţi diminua cantitatea posesiunilor voastre pentru a creşte calitatea senzaţiilor voastre, şi 
cu puține lucruri pe care le posedaţi, veți trăi fără încetare în extaz. Când un băiat se 
îndrăgosteşte pentru prima oară, dacă fata pe care o iubeşte îi trimite o petală de trandafir sau o 
şuviţă de păr, iată că din cauza acelei petale sau a acelei şuviţe el trăieşte într-un ocean de efluvii 
celeste. El nu are nici bani la bancă, nici fabrici sau uzine, nici maşină, dar e în extaz pentru că 
iubita sa a vrut să îi dea ceva; el ea petala, o respiră, o pune noaptea sub perna sa, şi chiar scrie 
poeme despre acea petală de trandafir; în inima sa el o amplifică, îi da o valoare, o importanță 
extraordinară, şi e ca şi cum ar poseda pământul întreg. E un fapt psihologic şi trebuie să ne 
aplecăm asupra faptelor psihologice pentru că sunt izvoare de învățământ. 

În loc să se arunce asupra plăcerilor şi posesiunilor fizice, discipolul trebuie să amplifice 
şi să înfrumuseţeze cea mai mică bucurie spirituală, să cultive în el acea facultate a senzației 
subtile şi va putea petrece secole contemplând stelele, trandafirii, feţele oamenilor. Sunt atâtea 
lucruri, chiar şi pe pământ, capabile să aducă omul în extaz! Numai că, această facultate de a 
simți e amorțită, nu mai trăieşte, nu mai vibrează. Fiinţele sunt moarte, nu mai ştiu să se bucure; 
se bucură doar când se aruncă în plăcerile cele mai grosiere. În acel moment, da, aceasta le spune 
ceva. Dar frumuseţea, armonia, muzica, poezia, puritatea, tot ceea ce este mistic şi divin nu le 
interesează. lată de ce ele nu întâlnesc decât deziluzii şi suferință. 

Peste tot vi se spune: “Luaţi aceasta, luaţi cealaltă şi veţi găsi fericirea.” Nu trebuie decât 
să priviţi publicitatea din ziare sau de la televiziune! Totul e acolo pentru a aduce oamenii spre 
plăceri sau spre un confort care nu va putea niciodată să le dea ceea ce au ei întradevăr nevoie. În 
timp ce Iniţiaţii vă spun: ”Urcaţi, urcați foarte sus, prin rugăciune, meditație, şi veţi primi acel 
element subtil care vă va da gustul lucrurilor.“ Acest element e un atom imperceptibil dar, de 

îndată ce-l veţi avea, va face să vibreze totul în voi. Şi viaţa va deveni atât de frumoasă, atât de 
bogată! Nu sunt cuvinte pentru pentru a exprima aceasta. Dar fără acel element, chiar şi dacă veți 
acumula tot ce se poate acumula vă veţi simți deprimati şi în vid. 

Şi chiar dacă veţi spune: "Ah! Vreau să-l întânesc pe cel mai mare Maestru pentru a mă 
instrui!” vă voi spune că ați pus greşit problema. Pentru că dacă nu aţi lucrat deja asupra celuilalt 
element, adică cum să înțelegeţi un Maestru, cum să îl iubiţi, cum să apreciaţi ceea ce vă învaţă, 
chiar dacă veţi întâlni cel mai mare Maestru de pe pământ, veţi discuta cu el, îl veţi critica şi veți 
rămâne la fel de ignorant ca şi înainte. Şi nu spuneţi nici: “Ah! Dacă aş putea întâlni cea mai 
frumoasă fată pentru a mă căsători cu ea!... Dacă aş putea descoperi comoara Templierilor!...” 
Pentru că dacă nu posedaţi acest element de care vă vorbesc, cea mai frumoasă fată sau comoara 
Templierilor vă va aduce toate nenorocirile. 

lată cum trebuie să gândim, dragii mei frați şi surori, dar nu vă daţi seama de valoarea a 
ceea ce vă explic, pentru că nu sunteţi obişnuiţi să vedeți lucrurile astfel. Merită efortul de a 
lucra, şi chiar mii de ani dacă trebuie, pentru a obţine acest element, şi apoi, totul vă va vorbi, 
totul vă va bucura. În timp ce acum, călcaţi pe comori, pe splendori, întâniţi fiinţe pline de 
calități şi virtuţi, vedeţi soarele şi stelele, dar rămâneţi insensibili, trişti şi nenorociţi. Deci, n-aţi 
simțit nimic, n-aţi văzut nimic, n-aţi înţeles nimic, nu vă bucuraţi, şi toată această splendoare este 
inutilă. lată oamenii! Şi toată lumea găseşte că este normal. Dar eu vă spun, chiar dacă veţi întâni 
arhangheli şi divinităţi coborâte din Cer, aceasta nu va avea nici un efect atât timp cât nu ați 
lucrat asupra acestui element care ştie să recunoască şi să aprecieze valoarea lucrurilor. Veţi fi 
oriunde nefericit, şi chiar în Paradis dacă aţi fi, nu aţi şti să vedeţi splendoarea Împărăției lui 
Dumnezeu. 

Când vă spun că puteți poseda cerul şi pământul, voi nu mă credeţi. Şi totuşi, acesta este 
adevărul, lumea întreagă vă aparține. Şi cum anume? Ea vă aparține în interior. De ce trebuie să 
vă aparţină în exterior? Ce veți face cu toate aceste păduri şi munți?...Nu m-aţi înțeles atunci 
când v-am spus că voi avea într-o zi cerul şi pământul, şi voi de asemenea... Cum poate aparţine 
acelaşi lucru la mai multe persone? În lumea fizică ceea ce aparţine unuia nu poate aparţine 
altuia, dar în lumea divină, e posibil. Vă voi da o imagine. Un om foarte bogat posedă un parc 
somptuos cu cele mai frumoase flori, cei mai frumoşi arbori, dar el este atât de absorbit de 
afacerile sale că nu are timp de a se plimba prin parcul său, nu îl vede, nu profită de el. Dar iată 
că un poet vine în fiecare zi în acest parc; el ascultă cântecul păsărilor, contemplă florile, jeturile 
de apă, respiră parfumul trandafirilor şi scrie poeme... Atunci, cui aparţine acest parc? Poetului. 
Şi celălalt, proprietarul? El plăteşte impozitele! Şi pământul este propritatea multor ţări, dar îmi 
aparține mie. De ce nu? E doar o simplă problemă de ajustare. 

Astăzi, vă voi spune secretul pentru a obține tot ceea ce doriți: trebuie să căutați acest 
punct din înalt, de pe culme, o particulă măcar... O veţi desprinde, o veţi absorbi şi vă veţi 
simţi stăpânul întregii lumi. Da, veţi avea această senzaţie. Vreau să vă fac să ajungeţi la cea 
mai bună înțelegere, spre senzațiile cele mai vaste şi mai subtile, dar nu veţi putea niciodată 
gusta aceste senzaţii dacă credeţi că posesiunea poate fi soluția definitivă. Nu, trebuie să lucraţi 
de asemenea asupra celuilalt element, gustul, şi gustul, adesea, este invers proporțional cu 
cantitatea. Cu cât creşteți partea materială, fizică, cu atât gustul se diminuează. Priviţi 
îndrăgostiții: la început, când nu fac decât să schimbe priviri, surâsuri, sau îşi scriu scrisori, ei se 
simt proiectaţi în cer: dar când încep să meargă mai departe, ei nu mai au aceleaşi bucurii şi 
aceleaşi inspiraţii. Deci, şi aici este adevărat. Dacă creşteţi o parte, cealaltă se diminuează. Nu 
uitaţi niciodată aceasta, şi de fiecare dată când creşteţi un lucru, întrebați-vă care altul se va 
diminua. Când sunteți ocupat să vă creşteţi bogățiile, vă întrebaţi oare dacă sănătatea nu va fi 
pusă în pericol? 

Luaţi ceea ce v-am spus astăzi, păstraţi pentru toată viața şi mergeţi numai în această 
direcție: totul se va înfrumuseţa şi veți fi fericiţi. Chiar şi soţia va spune soţului ei: “Scumpule, 
cât eşti de frumos! Nu te-am văzut niciodată atât de frumos.” Înainte, desigur, ea nu a văzut 
nimic. Cu această filozofie, totul e transformat; dar dacă căutaţi altceva, veți rămâne încă mult 
timp să suferiți, credeți-mă. Evident, nu veţi obține de îndată acest element, dar din moment ce 
tindeţi spre el, totul va începe să se amelioreze în voi şi veți fi miraţi, veţi vedea că sunteți 


înconjurați de îngeri, de arhangheli, de divinităţi. Numai că trebuie să mergeţi mereu în această 
direcție, spre vârful piramidei. 

Unii vor spune: “Dar cum se numeşte acest element de care ne vorbiţi?” În realitate nu 
are nume; el e făcut dintr-o materie extrem de subtilă şi se găseşte foarte sus, în sefira Kether. 
Acolo trebuie mers pentru a-l căuta. Cei ce posedă acest element sunt capabili de a face minuni 
şi chiar de a transforma corpul lor fizic pe punctul de a străluci şi de a proiecta particule de 
lumină. Acesta este fenomenul transfigurării. lisus a făcut aşa ceva în faţa a trei dintre discipolii 
săi, dar ei nu au înțeles ceea ce se petrecea. Ei erau subjugaţi, orbiţi, în admiraţie, dar nu 
înțelegeau cum a putut să se producă acest fenomen. 

Acest element este imponderabil, dar, v-am mai spus, este totuşi material. Foarte puţini 
Iniţiaţi şi mari Maeştrii au putut să ajungă la sefira Kether pentru a-l primi, pentru că Kether este 
o lume incognoscibilă, o lume deasupra tuturor dimensiunilor; este locul Tatălui Ceresc, 
Creatorul tuturor lumilor. Deci foarte puţini Iniţiaţi au reuşit să ajungă acolo iar cei care au reuşit 
au dispărut pulverizaţi din cauza vibrațiilor extrem de intense la care e imposibil a rezista. Aceia, 
foarte rari, care au revenit, nu au putut să o facă decât printr-o grație specială a Cerului care le-a 
dat să absoarbă un alt element cu proprietatea de a proteja corpul fizic. 

Aţi citit Apocalipsa. Relatarea sfântului loan despre viziunile sale revelează faptul că şi el 
a ajuns până la Kether. Şi acea carte pe care Îngerul i-a dat-o să o mănânce spunând: “Va umple 
măruntaiele tale de amărăciune dar gura ta va avea dulceața mierii” este tocmai simbolul acestui 
element capabil să protejeze corpul fizic, şi care este dat de sefira Binah. Profetul Iezichel 
vorbeşte de asemenea de o carte pe care un Înger i-a dat-o să o mănânce, iar acest element este 
simbolizat de asemenea de cărbunele arzând pe care Serafinul l-a pus pe buzele lui Isaia. 

Chimia spirituală este ştiinţa tuturor elementelor cu ajutorul cărora Dumnezeu a creat 
lumea. Aceste elemente sunt în număr de 22, şi primul, Aleph, are puterea de a transforma, de a 
sublima, de a ilumina, în timp ce ultimul, Tav, conservă şi protejează de distrugere. Când lisus 
spunea: “Eu sunt alfa şi omega” el voia să spună: “Eu posed aceste două elemente a chimiei 
celeste: unul îmi dă posibilitatea de a sublima totul iar celălalt îmi permite de a realiza Cerul pe 
pământ.” lată ce semnifică Alfa şi Omega, Aleph şi Tav. 

Pentru a obţine acest element pe care îl conține sefira Kether trebuie deci să ne ridicăm 
foarte sus. În realitate acest element poate veni el până la noi. Dacă noi nu îl primim, este pentru 
că suntem baricadați şi înconjurați de straturi opace care îl împiedică să penetreze în noi, iar 
singura sefiră care poate să ne ajute, care poate cu adevărat să deschidă porțile şi ferestrele 
noastre pentru a ne permite să primim acest element, este sefira lesod. Nu e deci indispensabil să 
facem multe eforturi (şi adesea eforturile sunt inutile) pentru a urca, e suficient de a ne curăța, de 
a ne spăla, a ne purifica, şi în acel moment, prin intermediul acestei transparenţe şi acestei 
purități, vom primi toate elementele divine. Când vorbesc de “a urca”, e o imagine pe care o 
folosesc pentru a mă face înţeles, dar în realitate nu trebuie nici să urcăm nici să coborâm, puteți 
să rămâneţi pe loc şi să deschideţi, foarte simplu, în voi drum între Malkout şi lesod. 

Între Malkout unde trăim noi, şi lesod care e prima staţie pe Arborele Vieţii, drumul este 
obstrucționat, tenebros, pentru că aici se află toate aberațiile şi minciunile. Ori, tocmai acest 
drum este cel pe care discipolul trebuie să-l parcurgă pentru a ajunge în regiunea lui lesod. 
Malkout este regiunea unde trăim, Pământul; iar stația următoare unde discipolul trebuie să 
ajungă este lesod, regiunea Lunii. Calea de la Malkout la lesod este înspăimântătoare şi plină de 
pericole; şi totuşi, dacă discipolul este bine înarmat cu sfaturi, cu instrucția şi lumina Maestrului 
său, el va ajunge până acolo. Evident, el îşi va pierde câteva pene pe drum, va suferi, va fi tentat 
şi se va rătăci, dar dacă are dorinţa, voinţa inflexibilă de a ajunge, va reuşi. 

Aşa cum v-am explicat deja, sefira lesod, ca toate sefirele, este divizată în patru, iar 
regiunea sa inferioară este o regiune brumoasă, crepusculară, infernală. Trebuie să o traversăm 
cât de repede este posibil pentru a atinge regiunile luminoase şi pure a lui lesod. Şi cum lesod 
este receptaculul tuturor celorlalte sefiroturi care proiectează pe ea luminile lor, bogăţiile lor şi 
puterile lor, lesod este inundat de calitățile şi virtuțile tuturor celorlalte sefiroturi. Pentru că 
celelalte sefiroturi nu rămân imobile, ele sunt ca nişte rezervoare impetuoase care curg, făcând să 
se reversa energiile lor, şi aceste energii se îngrămădesc în lesod. Dacă veţi ajunge să beți din 
apele pure ale lui lesod veţi găsi în aceste ape virtuțile tuturor celorlalte sefiroturi. De aceea v-am 

spus că nu e necesar să urcați pentru a primi aceste virtuţi, pentru că ele sunt aici; trebuie să 
ajungeţi doar să vă purificaţi, să vă deschideţi, dacă nu ele nu vor face altceva decât se vor 
învârti în jurul vostru fără a putea intra şi instala în voi. 

Când vitrinele sunt murdare, chiar dacă soarele străluceşte, nu putem vedea nimic. lar în 
trecut, când oamenii se serveau de lămpi de petrol, dacă menajera nu curăța geamul în fiecare zi, 
chiar dacă lampa era aprinsă, ea nu lumina. Este la fel şi pentru om: atât timp cât este impur, el 
nu vede şi nu simte nimic; dar dacă se purifică, toate razele care vin din cosmos şi care sunt 
încărcate cu toate bogăţiile şi cu toate frumusețile penetrează în om „pentru că el a devenit 
accesibil şi receptiv. 

Este spus în Evanghelii: “Fericiţi cei cu inimile pure pentru că ei vor vedea pe 
Dumnezeu.” Dumnezeu, aceasta reprezintă plenitudinea tuturor sefiroturilor: adică ştiinţa, 
înțelegerea şi penetraţia lui Hod; parfumurile, culorile, frumuseţea şi farmecul lui Netzach; 
lumina şi splendoarea lui Tipheret; puterea lui Gebourah, victoria asupra tuturor dificultăților, 
asupra tuturor inamicilor interiori şi exteriori; protecția, dreptatea, bunătatea şi generozitatea lui 
Hesed; stabilitatea şi tenacitatea lui Binah, cunoaşterea Karmei şi destinelor; înțelepciunea eternă 
şi armonia inexprimabilă a lui Hokmah; atotputernicia lui Kether. lar lesod, baza, primeşte 
virtuțile tuturor acestor sefiroturi. De aceea o numim baza. Pentru că puritatea este baza a tot. 

Da, lesod este foarte simplu, viaţa pură. Trebuie să ne decidem să punem puritatea la 
baza existenţei noastre, înainte de cunoaştere, înainte de bogăţie, înainte de putere!... Dar 
contemporanii noştri foarte savanţi, foarte inteligenți, foarte erudiți au lăsat de o parte această 
problemă a purității. Viaţa pură... la ce poate servi viața pură? Ei au alte preocupări, şi astfel, cu 
viaţa lor impură ei se pun în pericol, se îmbolnăvesc şi pierd aproape tot ce posedă, pentru că 
baza e instabilă. Da, baza, dragii mei fraţi şi surori... De aceea, atunci când veţi înţelege şi când 
veți munci pentru a obține această puritate, puţin câte puţin, prin intermediul lui lesod, toate 
calitățile şi virtuțile celorlalte sefiroturi se vor concretiza şi se vor materializa în Malkout, planul 
fizic. Au existat sfinți care nu au citit nici o carte, care nu au făcut studii, dar au lucrat numai 
asupra purității şi iată că toate celelalte calități au început să se manifeste în ei: cunoaşterea, 
clarviziunea, puterea de a vindeca... Pentru că nu mai existau straturile opace, nu mai existau 
ecrane, şi toate bogăţiile cerului puteau să-i penetreze. De aceea puritatea aduce sănătate, 
cunoaştere, putere şi chiar bucurie. Da, nu ştim de ce, dar ne simţim bucuroşi. 

Puteţi uita tot restul... rețineți numai că puritatea e baza tutror celorlalte achiziții. lată 
chintesenţa ştiinţei şi a tuturor fondatorilor religiilor: viața pură. 


Sevres, 16 ian 1972 


